Tazrewt-nneɣ tewweḍ ɣer taggara, d tazrawt ideg ara tafem isallen s wazal nsen icudden ɣer tmedyazt taqbaylit s umata akked ucewwiq s umaẓlay. Ma nerra tamuɣli ɣer tmedyazt ad d-naf xilla n umaynut, allalen imaynuten, amawal amesbaɣur, yerna tuɣal tettwacna. asnerni-a id-yeḍran yegla-d s watas ubeddel, ama deg yisental ama di tɣessa. seg tama n yisental gar-asen asentel n leḥzen ɣas yella si zik mazal yettkemmil ar assa. ihi, deg tazrewt-nneɣ nefren asentel nefren-it-id si tallit n zik akked tura, nefren-d daɣen snat n temnaḍin n leqbayel yettwassnen s umezruy, idles, taẓuri, tameslayt taqesḥant n teqbaylit tamsarit, d ayen i aɣ-yeǧǧan nelmed-d atas n wawalen imaynuten, tigi d Buzgan d Wagennun.